|  |
| --- |
| Eelnõu  **NARVA LINNAVALITSUS** |

**KORRALDUS**

|  |  |
| --- | --- |
| Narva | 02.2023.a. nr |
|  |  |

**Ehitusloa andmine (Kulli tn 11)**

1. **ASJAOLUD JA MENETLUSE KÄIK**

16.06.2022 ehitisregistri keskkonda laekus läbivaatamiseks ehitusloa taotlus nr 2211271/19757 Kulli tn 11 kinnistul asuva aiamaja laiendamiseks koos ehitusprojektiga „102021\_EP\_Kulli-11“, peaprojekteerija Aleksandra Popova.

Ehitusprojekt „102021\_EP\_Kulli-11“ on koostatud 28.04.2022 korraldusega nr 319-k kinnitatud „Kulli m 11 hooajalise elamu laiendamine ilma detailplaneeringut koostamata“ projekteerimistingimuste alusel.

Ehitusloa menetlusse nr 308818 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet ja Päästeameti Ida päästekeskus.

Ehitusprojektis on avastatud puuduseid ning ehitisregistri keskkonna kaudu ehitusprojekt on mitu korda tagastatud puuduste kõrvaldamiseks.

18.01.2022 lõplikult kõrvaldatud puudustega ehitusprojekti uus versioon „102021\_EP\_v03\_Kulli-11“ on ehitisregistri keskkonnas projekteerija poolt taasesitatud.

Narva Linnavalitsuse Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 2´3 ei anta“.

Arhitektuuri ja planeerimise osakond kooskõlastas märkusega „Parkla ehituse käigus tuleb parkla rajada oma kinnistule selliselt, et on tagatud ka auto manööverdamisruum oma kinnistul. Täitmist kontrollitakse kasutusloa väljastamisel.“

Päästeameti Ida päästekeskus kooskõlastas „tingimisi“ märkusega: „Moodulkorstna paigaldamisel tuleb juhinduda korstna paigaldusjuhendist“.

31.01.2023 kõik kaasatud menetlusosalejad kooskõlastasid ehitusloa eelnõu.

Ehitusprojekt vastab sätestatud nõuetele, projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

**2. ÕIGUSLIKUD ALUSED**

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus, kui seaduses ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 42 lõike 2 kohaselt pädev asutus otsustab keskkonnamõju hindamise algatamise vajaduse.

2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.

**3. OTSUS**

3.1. Anda ehitusluba Kulli tn 11 kinnistul asuva aiamaja laiendamiseks vastavalt ehitusprojektile „102021\_EP\_v03\_Kulli-11“, peaprojekteerija Aleksandra Popova.

3.2. Kohustada ehitustööde tellijat tagada märkuse täitmine, mis on käesoleva korralduse punktis 1 esitatud Päästemeti Ida päästekeskuse ning arhitektuuri ja planeerimise osakonna poolt.

3.3. Jätta algatamata Kulli tn 11 kinnistul asuva aiamaja laiendamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale.

**4. RAKENDUSSÄTTED**

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik Üllar Kaljuste

Linnapea Linnasekretär